Tauno Majuri

Tauno Vilho Henrik Majuri () oli suomalainen näyttelijä. Majuri oli entinen aktiiviupseeri ja toimi vuodesta 1938 alkaen miehekkäiden sankariosien esittäjänä Suomi-Filmin elokuvissa. Majuri palveli Suomen puolustusvoimissa 1925–1933. Hän siirtyi siviiliin luutnanttina, ja toisen maailmansodan aikana hänet ylennettiin kapteeniksi. Erottuaan armeijasta Majuri työskenteli sanomalehtimiehenä, Yleisradion reportterina ja Suomen Miekkailuliiton sihteerinä. Lisäksi hän opetti miekkailua Viipurin Musiikkiopistossa. Majuri tutustui Regina ja Rakel Linnanheimoon 1930-luvulla ja heidän kauttaan tapasi Fazerin kahvilassa elokuvaohjaaja Valentin Vaalan. Tämä valitsi hänet heti elokuvansa Helsingin kuuluisin liikemies (1934) sankarirooliin. Pitkän ja kookasrakenteisen Majurin varsinainen elokuvaura lähti käyntiin vuonna 1938, kun hän teki sankariosat Suomi-Filmin elokuvissa Poikamiesten holhokki ja Aktivistit. Majuri kuului yhtiön vakituisiin näyttelijöihin vuosina 1940–1946. Tällöin hän teki miespääosat useissa Vaalan ohjaamissa komedioissa vastanäyttelijänään Lea Joutseno. Majuri siirtyi freelanceriksi vuonna 1946, ja vuosisadan puoliväliä kohti hänen roolinsa alkoivat vähitellen pienentyä. Elokuvauran hiipuessa 1960-luvulla Majuri toimi perustamansa Kiinteistösiivous Oy:n toimitusjohtajana. Hän siirtyi eläkkeelle 65-vuotiaana vuonna 1972. Siivousyrityksen toiminta loppui vuonna 1975. Tauno Majurin ensimmäinen aviopuoliso oli näyttelijä Kaisu Leppänen, jonka jälkeen hän avioitui pitkäaikaisen vaimonsa Elman kanssa. == Filmografia == Vuosi Elokuva Rooli 1934 Helsingin kuuluisin liikemies komisario Vilho Airisto 1935 Roinilan talossa tuomari 1937 Kuriton sukupolvi mies poikamiesasunnossa 1938 Poikamiesten holhokki lähetystöneuvos Mauri Teräs 1938 Jääkärin morsian päivystävä upseeri 1939 Vihtori ja Klaara Klasu Tullari 1939 Aktivistit 1939 Vihreä kulta Kristinen kavaljeeri Wienissä 1940 Kyökin puolella Ari Karma 1940 Poikani pääkonsuli liikemies Taavi Takkulainen 1941 Morsian yllättää insinööri Lauri Honkatie 1941 Poretta eli Keisarin uudet pisteet insinööri Volmari Suurmetso 1942 Synnin puumerkki Martti Berg, merikapteeni 1942 Kuollut mies rakastuu varatuomari Timo Aarma 1943 Neiti Tuittupää alilääkäri Tauno Hyrkäs 1943 Tositarkoituksella tohtori Kaarle Raudanhovi 1944 Herra ja ylhäisyys don Ramiro, Vistahermosan markiisi 1945 Vuokrasulhanen johtaja Arvo Rauta 1945 Valkoisen neilikan velho insinööri Reino Arpia 1946 Synnin jäljet tohtori Eero Jokimo 1946 Menneisyyden varjo insinööri Niilo Veirilä Vuosi Elokuva Rooli 1947 Pikajuna pohjoiseen insinööri Mauno Ismola 1948 Läpi usvan Erkki Kataja, toinen perämies 1948 Irmeli, seitsentoistavuotias kemian tohtori Heimo Hallamaa 1949 Pontevat pommaripojat esitelmätilaisuuden kuuluttaja 1952 Yö on pitkä Ritan isä, majuri 1952 Rikollinen nainen tuomari Lauri Isokari 1953 Pekka Puupää kesälaitumilla päivällisvieras 1953 Maailman kaunein tyttö arkkitehti Oksanen 1953 Kuningas kulkureitten eversti 1953 Kasvot kuvastimessa lääkäri 1954 Rakastin sinua, Hilde Bengt, ”professori” 1954 Oi, muistatkos... insinööri Jaatila, työmaan johtaja 1954 Kasarmin tytär kapteeni 1957 Risti ja liekki ministrantti 1957 Pikku Ilona ja hänen karitsansa autonkuljettaja 1957 Pekka ja Pätkä salapoliiseina 1. liikemies 1959 Patarouva majuri 1962 Se alkoi omenasta pääjohtaja 1963 Teerenpeliä teollisuusneuvos Paitsio 1965 Täällä alkaa seikkailu professori Ståhlberg, lääkäri == Lähteet == * * Luokka:Suomalaiset näyttelijät Luokka:Vuonna 1907 syntyneet Luokka:Vuonna 1980 kuolleet